किसी स्थान पर भूकंप की तीव्रता वहां पर भूमि में गति तथा मानव पर प्रभाव के रूप में आंकी जाती है। भूकंप द्वारा विनाश का मूल्यांकन इमारतों, बांधों, पुलों तथा अन्य वस्तुओं को इससे होने वाली हानि से किया जाता है. इसे मरकली पैमाने पर अंकित किया जाता है। इस पैमाने को मरकली (Mercalli) ने 1902 में विकसित किया तथा इसे 1931 में वुड (Wood) तथा न्यूमैन (Newman) ने संशोधित किया. अब इसे “संशोधित मरकली पैमाने” (Modified Mercalli Scale – M. M. Scale) के नाम से जाना जाता है।